
讗讜 讚讬诇诪讗 住诪讜讱 诇诪谞讞讛 拽讟谞讛. 讘转砖注 砖注讜转 讻砖讛讜讗 诪讗讜讞专 讘驻专拽 转诪讬讚 (诇注讬诇 讚祝 谞讟.): 讜诪砖讜诐 诪爪讛. 砖讬讻谞住 诇讛 讻砖讛讜讗 转讗讜讛: 讗讙专讬驻住 讛诪诇讱. 诇讗 讛讬讛 讗讜讻诇 注讚 转砖注 砖注讜转: 讗讬 讗诪专转 讘砖诇诪讗 住诪讜讱 诇诪谞讞讛 拽讟谞讛 讛讬讬谞讜 专讘讜转讬讛. 讚讗注''讙 讚注讚讬讬谉 诇讗 讗讻诇 讜讝诪谉 讗讬住讜专讬讛 讗讻转讬 诇讗 诪讟讗 讘砖注讛 转砖讬注讬转 注讚 诇讗讞专 转砖注 讗驻''讛 诇讗 讬讗讻诇 诪砖讜诐 讚诪砖讬讱 诇讬讛 注讚 讝诪谉 讗讬住讜专讗 讬转注谞讛 讜诇讗 讬讗讻诇: 讗诇讗 讗讬 讗诪专转. 诪诪谞讞讛 讙讚讜诇讛 讜讗讬诇讱 讗住讜专 诪讗讬 专讘讜转讬讛 讚讗讙专讬驻住 讜讛讗 讻讘专 讞诇 讝诪谉 讗讬住讜专讬讛 诪砖砖 砖注讜转 讜讗讬诇讱 讜爪专讬讻讗 诇诪讬诪专 讚讗住讜专 讘转诪讬讛 讚讗讟讜 诪砖讜诐 讚诇讗 讗讻诇 讘注讬 诇诪讬注讘讚 讗讬住讜专讗 讜谞砖专讬 诇诪讬讻诇 诪转讞诇转 转砖注: 讗讘诇. 讬讻讜诇 讗讚诐 诇讟讘讜诇 讜诇讗讻讜诇 诪讬谞讬 转专讙讬诪讗 驻讬专讜转 讜讛讗讬 讚谞拽讟 诪讟讘讬诇 诇驻讬 砖诪讗讻诇诐 注诇 讬讚讬 讟讬讘讜诇: 讘讬专拽讬. 讛讬讛 讗讜讻诇 讬专拽 诪谉 讛诪谞讞讛 讜诇诪注诇讛 诇驻讬 砖讗讬谉 诪砖讘讬注: 讘讘谞讬 诪注讬诐. 讛讜讗讬诇 讜注住讜拽 讘住注讜讚讛 讬讻讜诇 讛讜讗 诇讗讻讜诇 讘讘谞讬 诪注讬诐 诪讛 砖讚专讱 讛砖诪砖 诇讗讻讜诇 专砖讗讬 讛讜讗 诇注砖讜转 讻谉 诪谉 讛诪谞讞讛 讜诇诪注诇讛 讚讛讜讗讬诇 讜讛讜讗 注住讜拽 讘讛谉 诪爪注专 诇讬讛 讗讬 诇讗 讗讻讬诇 讜讗讬 讗讻讬诇 诇讗 诪砖讘注讜 诇讬讛: 谞讬专讜 诇讻诐 谞讬专. 讻砖讗转诐 讟讜专讞讬诐 转讟专讞讜 讘讚讘专 砖讗转诐 讬讻讜诇讬谉 诇讬讛谞讜转 诪诪谞讜 讜砖诪砖 讝讛 砖注讜住拽 讘住注讜讚讛 讜讘讬转 讛诪讟讘讞讬诐 讗诐 讗讬谞讜 谞讛谞讛 诪爪注专 诇讬讛: 

讗讜 讚讬诇诪讗 住诪讜讱 诇诪谞讞讛 拽讟谞讛. 讜讛讬讬谞讜 讘讙诪专 讟' 砖注讜转 讚诪转砖注 砖注讜转 讜诪讞爪讛 讛讜讬 讝诪谉 讚讛拽专讘转 转诪讬讚 砖诇 讻诇 讛砖谞讛 讻砖讛讜讗 诪讗讜讞专 讚讛砖转讗 诪砖讜诐 讗讬诪谞讜注讬 诪驻住讞 诇讬讻讗 讚注专讘 讛驻住讞 讛讬讛 讛转诪讬讚 拽专讘 讘砖诪讜谞讛 讜诪讞爪讛 讜讛驻住讞 讗讞专讬讜 诪讬讚 诇驻讬讻讱 讗诐 讘讗 诇讗讻讜诇 住诪讜讱 诇诪谞讞讛 拽讟谞讛 讚讛讬讬谞讜 讘讙诪专 转砖注讛 讜讻讘专 谞砖讞讟 讛驻住讞 讜讗讬谉 讻讗谉 诇讞讜砖 讗诇讗 诪砖讜诐 诪爪讛 砖诇讗 讬讗讻诇谞讛 讗讻讬诇讛 讙住讛 讜谞讛讬 谞诪讬 讚诪砖讜诐 驻住讞 讗讬讻讗 诇诪讬讞砖 诇讗讻讬诇讛 讙住讛 讚讗祝 注诇 讙讘 讚讛讜讗 谞讗讻诇 注诇 讛砖讜讘注 讗讻讬诇讛 讙住讛 诪讬讛讗 讗讬谞讛 讗讻讬诇讛 讜讘拽讚砖讬诐 诪讝讬拽 讛讜讗 讚讞砖讘讬谞谉 诇讬讛 讘讬讘诪讜转 (讚祝 诪.) 讗诇讗 诪砖讜诐 讚诇讙讘讬 诇讞诐 讛讜讬讗 讗讻讬诇讛 讙住讛 讘讗讻讬诇讛 诪讜注讟转 谞拽讟 诪爪讛 讗讬 谞诪讬 专讘讜转讗 拽讗诪专 讜讛讻讬 拽讗诪专 讗讜 讚讬诇诪讗 住诪讜讱 诇诪谞讞讛 拽讟谞讛 讜讗驻讬诇讜 讘讝诪谉 讚诇讬讻讗 驻住讞 讚诇讬讻讗 诇诪讬讞砖 诇注砖讬讬转讜 讜诇讗 诇讗讻讬诇转讜 诪砖讜诐 讗讻讬诇转 诪爪讛 诪讬讛讗 讗讬讻讗 讚诇讗 诇讬讛讜讬 讗讻讬诇讛 讙住讛 讞讬讬砖讬谞谉: 讗讙专讬驻住 讛诪诇讱. 诪诇讱 讻砖专 讛讬讛 诪诪诇讻讬 讞砖诪讜谞讗讬 讜诇讗 讛讬讛 讗讜讻诇 注讚 砖注讛 讟': 专讘讜转讬讛 讚讗讙专讬驻住. 讻诇讜诪专 讛讬讬谞讜 专讘讜转讗 讚拽转谞讬 讘讘专讬讬转讗 讗驻讬' 讗讙专讬驻住 讚讗注''讙 讚注讚讬讬谉 诇讗 讗讻诇 讜讝诪谉 讗讬住讜专讗 诇讗 诪讟讗 讗讻转讬 讘砖注讛 转砖讬注讬转 注讚 诇讗讞专 转砖注讛 讗驻讬诇讜 讛讻讬 诇讗 讬讗讻诇 诪砖讜诐 讚诪砖讬讱 诇讬讛 注讚 讝诪谉 讗讬住讜专 讜讬转注谞讛 讜诇讗 讬讗讻诇: 讗诇讗 讗讬 讗诪专转. 诪诪谞讞讛 讙讚讜诇讛 讜诇诪注诇讛 讗住讜专 诪讗讬 讗驻讬诇讜 讗讙专讬驻住 讛讗 诪讟讗 讻讘专 讝诪谉 讗讬住讜专讬讛 诪砖砖 砖注讜转 讜诪讞爪讛 讜讗讬诇讱 讜爪专讬讻讛 诇诪讬诪专 讚讗住讜专 讘转诪讬讛 讚讗讟讜 诪砖讜诐 讚诇讗 讗讻诇 讘注讬 诇诪讬注讘讚 讗讬住讜专讗: 讻讚讘注讬谞谉 诇诪讬诪专 诇拽诪谉 诇讗 讙专住 诇讬讛: 住讜祝 住讜祝 诪讗讬 专讘讜转讬讛 讚讗讙专讬驻住 讛讗 诪讟讗 诇讬讛 注讬讚谉 讗讬住讜专讬讛. 拽讜讚诐 砖讬讙诪讜专 住注讜讚转讜 讚讗驻讬诇讜 专讘讬 讬讜住讬 讚驻诇讬讙 讘讛驻住拽转 注专讘 讛驻住讞 讘专讬砖 驻讬专拽讗 讜讗诪专 砖诇讗 诇讛驻住讬拽 诪讗讞专 砖讛转讞讬诇 诇讗讻讜诇 讘讛讬转专 讛讻讗 诪讜讚讬 讚讗住讜专 讚诪注讬拽专讗 诇讚注转 讻谉 讛讬讛 讗讜讻诇 讘转砖注 砖注讜转 砖讙诪专 住注讜讚转讜 讘转讜讱 讝诪谉 讗讬住讜专讬讛 讜讻诪转讞讬诇 诇讗讻讜诇 讗讞专 讝诪谉 讗讬住讜专讜 讚诪讬 讜讗住讬专: 诪讛讜 讚转讬诪讗 讟' 讚讗讙专讬驻住 讻讗专讘注 诇讚讬讚谉 讚诪讬. 讚讻讬讜谉 讚诇诪讜讚 诇讗讻讜诇 讘转砖注 砖注讜转 讻讗专讘注 砖注讜转 诇讚讬讚谉 讚诪讬 讜讬讗讻诇 讙诐 讛讜讗 诪爪讛 诇转讬讗讘讜谉 讙诐 讛讜讗 讻诪讜转讬谞讜 砖讗讜讻诇讬谉 讘讚' 砖注讜转 讘讬讜诐 讜讛诇讻讱 讛讜讗讬诇 讜讗讻转讬 诇讗 诪讟讗 讝诪谉 讗讬住讜专讗 谞讬砖专讬 诇讗讻讜诇 讘转讞诇转 讟' 讗注''驻 砖转诪砖讱 住注讜讚转讜 诇讗讞专 讟' 拽诪''诇 讚讗住讜专 诇讗讻讜诇 讗讘诇 讗讬 讛讜讛 转谞讬谞谉 住诪讜讱 诇诪谞讞讛 讙讚讜诇讛 诇讬讻讗 专讘讜转讗 讻诇诇 讜诇讗 讛讜讛 砖讬讬讱 诇诪讬转谞讬 讗驻讬' 讚讻讬讜谉 讚讟注诪讗 诪砖讜诐 讚讬诇诪讗 讗转讜 诇讗讬诪谞讜注讬 诪驻住讞 讜诇讗 诪砖讜诐 讗讻讬诇讛 讙住讛 讚诪爪讛 诇讬讻讗 诇诪讬诪专 讛讻讬 诪讛讜 讚转讬诪讗 讟' 诇讗讙专讬驻住 讻讚' 诇讚讬讚谉 讚诪讬 讛诇讻讱 砖诪注讬谞谉 诪讬谞讛 讚诪谞讞讛 拽讟谞讛 转谞谉: 诪讟讘诇 讜讗讜讻诇. 诪谉 讛诪谞讞讛 讜诇诪注诇讛: 转专讙讬诪讗. 驻讬专讜转 讜讘砖专 讘诇讗 诇讞诐 讜讛讗 讚谞拽讟 诪讟讘诇 砖讻诇 诪讗讻诇诐 注''讬 讟讬讘讜诇: 讘讬专拽讗. 讛讬讛 讗讜讻诇 讬专拽 诪谉 讛诪谞讞讛 讜诇诪注诇讛 诇驻讬 砖讗讬谞讜 诪砖讘讬注 讜谞专讗讛 讘注讬谞讬 讚诪讙专专 诇讬讘讗 诇诪讬讻诇 讜讗讻诇 诪爪讛 诇转讬讗讘讜谉 讬讜转专 讜诇驻讬讻讱 讛讬讛 讗讜讻诇 [讬专拽] 讜诇讗 讛讬讛 谞讜讛讙 讻谉 讻讬 讗诐 注专讘 讛驻住讞 讻讚讬 诇讛诪砖讬讱 讜诇讗讻讜诇 讘诇讬诇讛 讻讚讗诪专讬' 讘诪住' 砖讘转 讘驻' 转讜诇讬谉 (讚祝 拽诪:) 讗诪专 专讘 讞住讚讗 讘专 讘讬 专讘 诇讗 诇讬讻讜诇 讬专拽讗 诪砖讜诐 讚诪讙专专讬 诇讬讘讗 讻讜' 讜讻讚讗诪专 谞诪讬 讘住诪讜讱 专讘讗 讛讜讬 砖转讬 讞诪专讗 讘诪注诇讬 讬讜诪讗 讚驻住讞讗 讻讬 讛讬讻讬 讚谞讙专讬专 诇诇讬讘讬讛 讜讚讘专讬诐 讛诇诇讜 讻讙讜谉 诪讬谞讬 转专讙讬诪讗 讜讬专拽讜转 诪诪砖讬讻讬谉 讗转 讛诇讘 诇讗讻讜诇 讻讚诪讜讻讞 谞诪讬 讘讘专讻讜转 (讚' 诪讘.) 砖讛讬讜 专讙讬诇讬谉 诇讗讻讜诇 驻专驻专转 拽讜讚诐 讗讻讬诇转 讛驻转 诇讙专专 讗转 讛诇讘 讻讚转谞谉 讘讬专讱 注诇 讛驻转 驻讟专 讗转 讛驻专驻专转 注诇 讛驻专驻专转 诇讗 驻讟专 讗转 讛驻转 讗诇诪讗 讚驻专驻专转 拽讜讚诐 诇驻转: 转谞讬讗 谞诪讬 讛讻讬. 讚讗讜讻诇讬谉 诪讬谞讬 转专讙讬诪讗 注专讘 讛驻住讞 讻讚讬 诇讛诪砖讬讱 讗转 讛诇讘: 讛砖诪砖 诪讟讘讬诇 讘讘谞讬 诪注讬诐. 讻诇讜诪专 讘讘谞讬 诪注讬诐 砖诇 讘讛诪讜转 讛谞砖讞讟讜转 诇住注讜讚转 讬讜''讟 讜讙诐 谞讜转谉 诪讛诐 诇驻谞讬 讛讗讜专讞讬谉 讛诪谞讜讬讬谉 讬讞讚 注诇 讛驻住讞 讻讚讬 砖讬讗讻诇讜 诪爪讛 讜驻住讞 诇转讬讗讘讜谉 讜讘注专讘 讛驻住讞 拽讗讬 讘转讜住驻转讗 讚驻住讞讬诐 讜讗驻讬' 诪谉 讛诪谞讞讛 讜诇诪注诇讛 讚诇注讬诇 诪讬谞讛 转谞讬讗 注''驻 住诪讜讱 诇诪谞讞讛 诇讗 讬讗讻诇 讻讜': 讜讗注''驻 砖讗讬谉 专讗讬讛 诇讚讘专. 讚讗讻讬诇讛 诪讜砖讻转 讗讻讬诇讛 讝讻专 诇讚讘专 讬砖 拽爪转 讚讻转讬讘 谞讬专讜 诇讻诐 谞讬专 讛专讗讛 诇谞讜 讛谞讘讬讗 讚讜讙诪讗 砖讞讜专砖讬谉 讗转 讛拽专拽注 讻讚讬 诇拽讘诇 讗转 讛讝专讬注讛 讜讗诐 讗讬谞讛 讞专讜砖讛 讗讬谞讛 诪拽讘诇转 讛讝专讬注讛 讗祝 讗讚诐 讛讗讜讻诇 讚讘专讬诐 砖讗讬谉 诪砖讘讬注讬谉 讗转 讛讗讚诐 驻讜转讞讬诐 讘谞讬 诪注讬诐 讜诪专讞讬讘讬谉 讗讜转谉 讜讬拽讘诇 讛诪讗讻诇 砖诇 住注讜讚讛 讗讞专讬 讻谉 诇转讬讗讘讜谉 讻讱 谞专讗讛 讘注讬谞讬 砖讬讟讛 讝讜 讜注讬拽专讗 讜专讘讬谞讜 砖诇诪讛 讝拽讬谞讬 驻讬专砖讛 讻谉 讘谞讬 诪注讬讬诐 讛讜讗讬诇 讜注住讜拽 讘住注讜讚讛 讬讻讜诇 讛讜讗 诇讗讻讜诇 讘谞讬 诪注讬讬诐 诪讛 砖讚专讱 讛砖诪砖 诇讗讻讜诇 专砖讗讬 讛讜讗 诇注砖讜转 讻谉 诪谉 讛诪谞讞讛 讜诇诪注诇讛 讚讛讜讗讬诇 讜注住讜拽 讘讛谉 诪爪注专讬 诇讬讛 讗讬 诇讗 讗讻讬诇 讜讗讬 讗讻讬诇 诇讗 诪砖讘注讬 诇讬讛: 谞讬专讜 诇讻诐 谞讬专. 讻砖讗转诐 讟讜专讞讬诐 转讟专讞讜 砖转讜讻诇讜 诇讬讛谞讜转 诪诪谞讜 讜砖诪砖 讝讛 砖注住讜拽 讘住注讜讚讛 讗讜 讘讘讬转 讛诪讟讘讞讬诐 讗诐 讗讬谞讜 谞讛谞讛 诪爪注专 诇讬讛 讜诇讗 谞讛讬专讗 注讜讚 讬砖 诇砖讜谉 讗讞专 讜讗讬谉 讘讜 诪诪砖:



转讜住驻讜转



讜讗转讬 诇讗讬诪谞讜注讬 诪驻住讞. 讜讗驻讬诇讜 讗讞专 砖讬注砖讛 驻住讞 讗住讜专 讻讚讬 砖诇讗 讬诪讛专 诇讗讻讜诇 讜讬注砖讛 驻住讞 砖诇讗 讻专讗讜讬: 讚讬诇诪讗 讗转讬 诇诪讬讻诇 讗讻讬诇讛 讙住讛. 讜讗讬谞讛 讗讻讬诇讛 讻讚讗诪专讬谞谉 讘驻专拽 讘转专讗 讚讬讜诪讗 (讚祝 驻:) 讛讗讜讻诇 讗讻讬诇讛 讙住讛 讘讬讜诐 讛讻驻讜专讬诐 驻讟讜专 讜拽砖讛 讚讗诪专讬' 讘谞讝讬专 (讚祝 讻讙.) 讙讘讬 驻住讞 讝讛 砖讗讻诇讜 讗讻讬诇讛 讙住讛 讜驻讜砖注讬诐 讬讻砖诇讜 讘诐 讜驻专讬讱 专砖注 拽专讬转 诇讬讛 谞讛讬 讚诇讗 注讘讬讚 诪爪讜讛 诪谉 讛诪讜讘讞专 驻住讞 诪讬讛讗 拽讗 注讘讬讚 讜讗讜诪专 专''转 讚转专讬 讙讜讜谞讬 讗讻讬诇讛 讙住讛 讗讞转 砖谞驻砖讜 拽爪讛 诪诇讗讻讜诇 讜注诇 讗讜转讛 驻讟讜专 讘讬讜讛''讻 讜讬砖 讗讻讬诇讛 讙住讛 砖讗讬谞讜 诪转讗讜讛 诇讗讻讜诇 讗讱 讬砖 讘讛 讟注诐 讜讛讗 讚驻住讞 谞讗讻诇 注诇 讛砖讘注 讛讬讬谞讜 砖诪转讗讜讛 诇讗讻讜诇 拽爪转 讜注讜讚 讬''诇 讚讗讬谉 诇讜 诇拽专讜转讜 专砖注 讻讬讜谉 砖拽讬讬诐 诪爪讜转 驻住讞 讗注''驻 砖诇讗 拽讬讬诐 诪爪讜转 讗讻讬诇讛 讚讗讻讬诇转 驻住讞讬诐 诇讗 诪注讻讘讗 讜诪讛 砖驻讬专砖 专砖讘''诐 讚谞拽讟 诪爪讛 诪砖讜诐 讚砖讬讬讻讗 讗驻讬诇讜 讘讝诪谉 讛讝讛 讚诇讬讻讗 驻住讞 诇讗 谞讛讬专讗 讚讗驻讬诇讜 讛讜讬 讟注诪讗 诪砖讜诐 驻住讞 讗住讜专 讘讝诪谉 讛讝讛 讻讚诪讜讻讞 讘住诪讜讱 讙讘讬 专讘 砖砖转 讚讛讜讛 讬转讬讘 讻讜诇讬 讬讜诪讗 讘转注谞讬转讗 讜驻讬专讜砖 讗讞专 注讬拽专 砖驻讬' 讚谞拽讟 诪爪讛 讚讘讗讻讬诇讛 诪讜注讟转 讛讜讬 讗讻讬诇讛 讙住讛: 讗驻讬' 讗讙专讬驻住 讛诪诇讱. 驻讬' 专砖讘''诐 诪诇讱 讻砖专 讜诪讘谞讬 讞砖诪讜谞讗讬 讛讬讛 讜诇讗 讚拽 讚讘住讜讟讛 (讚祝 诪讗.) 讗诪专讬' 讻砖讛讙讬注 诇诪拽专讘 讗讞讬讱 转砖讬诐 注诇讬讱 诪诇讱 讝诇讙讜 注讬谞讬讜 讚诪注讜转: 砖讛讬讛 专讙讬诇 诇讗讻讜诇 讘转砖注 砖注讜转. 讬''诪 诇驻讬 砖讚专讱 诪诇讻讬诐 诇注诪讜讚 讘讙' 砖注讜转 讜讛讬讛 诪转谞讛讙 讻转诇诪讬讚 讞讻诐 诇讗讻讜诇 讘砖注讛 砖砖讬转 讗讞专讬 拽讜诪讜 讜讗讬谉 谞专讗讛 讚讗''讻 讛讜讛 诇讬讛 诇诪讬诪专 讟' 砖注讜转 诇讗讙专讬驻住 讻砖砖 砖注讜转 诇转''讞: 诪讬谞讬 转专讙讬诪讗. 驻讬' 专砖讘''诐 驻讬专讜转 讜讘砖专 讘诇讗 诇讞诐 讜诇讗 谞讛讬专讗 讚讗诪专讬谞谉 讘转讜住驻转讗 讚讻讬爪讚 诪讘专讻讬谉 讛讘讬讗讜 诇驻谞讬讜 诪讬谞讬 转专讙讬诪讗 诪讘专讱 讘讜专讗 诪讬谞讬 诪讝讜谞讜转 讜讗讬谉 诪讘专讻讬谉 讘讜专讗 诪讬谞讬 诪讝讜谞讜转 讗诇讗 注诇 讞诪砖转 诪讬谞讬诐 讜诪讬讛讜 讘驻专拽 讘转专讗 讚讬讜诪讗 (讚祝 注讟:) 讗讬讻讗 讞讚 砖讬谞讜讬讗 讚诪砖谞讬 讜讗讬讘注讬转 讗讬诪讗 诪讗讬 诪讬谞讬 转专讙讬诪讗 驻专讬: 谞讬专讜 诇讻诐 谞讬专. 驻讬' 专砖讘''诐 讚注诇 讬讚讬 讛讞专讬砖讛 诪拽讘诇转 讛讝专讬注讛 讛''谞 注''讬 讗讻讬诇转 转专讙讬诪讗 讬讗讻诇 诪爪讛 诪讬讛讜 讞专讬砖讛 讜讝专讬注讛 转专讬 诪讬诇讬 谞讬谞讛讜 讜诇讗 讚诪讬 诇砖转讬 讗讻讬诇讜转 讜谞专讗讛 砖讝讛 讛驻住讜拽 诪砖诇 讛讜讗 讻注谞讬谉 讝讛 讚讻转讬讘 (讬专诪讬讛 讚) 讗诐 转砖讜讘 讬砖专讗诇 谞讗诐 讛' 讗诇讬 转砖讜讘 讗诐 转住讬专 砖拽讜爪讬讱 讜讙讜' 驻讬' 诇讗讞专 砖转住讬专讜 砖拽讜爪讬诐 讗讝 转砖讜讘讜 讗诇讬 讜讻诇 讝诪谉 砖砖拽讜爪讬诐 注诪讻诐 讜谞转讬讬讗砖转诐 诪诪谞讬 诇讗 转讜讻诇讜 诇砖讜讘 讻讬 讻讛 讗诪专 讛' 谞讬专讜 诇讻诐 谞讬专 讜讗诇 转讝专注讜 讗诇 拽讜爪讬诐 讻诇 讝诪谉 砖讛拽讜爪讬诐 讘转讜讻讛 讗讬谞讛 诪讜注诇转 讝专讬注转讛 讻诇讜诐 讜讛''谞 诪讬讬转讬 讝讻专 诇讚讘专 讻砖讗讻诇 拽爪转 诇讘讜 谞诪砖讱 讬讜转专 讗讘诇 讻砖诇讗 讗讻诇 讻诇诇 讜谞转讬讗砖 讗讬谉 诇讘讜 谞诪砖讱 讗讞专 讗讻讬诇讛 讜讛讜讬 讻讝讜专拽 讗讘谉 诇讞诪转:

专讘讬谞讜 讞谞谞讗诇

诪转谞讬' 住诪讜讱 诇诪谞讞讛 讻讜' 讗讜拽讬诪谞讗 住诪讜讱 诇诪谞讞讛 拽讟谞讛 诪讚转谞讬讗 讗驻讬诇讜 讗讙专讬驻住 讛诪诇讱 砖专讙讬诇 诇讗讻讜诇 讘转砖注 诇讗 讬讗讻诇 注讚 砖转讞砖讱 讗诪专 专讘 讬讜住祝 讗讘诇 诪讟讘诇 讛讜讗 讘诪讬谞讬 转专讙讬诪讗. 驻讬' 专讘 讛讗讬 转专讙讬诪讗 讻住谞讬谉 砖诇 诪讬谞讬 诪转讬拽讛 讚转谞讬谞谉 讘转讜住驻转讗 讚讘专讻讜转 讛讘讬讗讜 诇驻谞讬讜 诪讬谞讬 转专讙讬诪讗 诪讘专讱 注诇讬讛谉 讘讜专讗 诪讬谞讬 [诪讝讜谞讜']:
专讘讬 爪讚讜拽 诪讟讘诇 讘讬专拽讬 讻诇讜诪专 讛讬讛 讗讜讻诇 讝讛 诪讬谞讬 转专讙讬诪讗 讜讝讛 讛讬讛 讗讜讻诇 诪谉 讛诪谞讞讛 讜诇诪注诇讛 转谞讬讗 谞诪讬 讛讻讬 讛砖诪砖 讟讜讘诇 讘讘谞讬 诪注讬诐 讜谞讜转谉 诇驻谞讬 讛讗讜专讞讬诐 专讘讗 讛讜讛 砖转讬 讞诪专讗 讟讜讘讗 讘诪注诇讬 讚驻住讞讗 讗诪专 讻讬 讛讬讻讬 讚谞讙专专讬讛 诇诇讘讬讛 讜谞讻驻讬谉 [讜谞讗讻诇] 诇诪爪讛 讜讻讜':






讛诪讗讬专讬

讝讛 砖讘讬讗专谞讜 讘诪砖谞讛 砖讗讬谉 讗讜讻诇讬谉 讘注专讘讬 驻住讞讬诐 诪住诪讜讱 诇诪谞讞讛 拽讟谞讛 讜诇诪注诇讛 讟注诐 讛讚讘专 砖诇讗 讬讘讗 诇讗讻讜诇 诪爪讛 讗讻讬诇讛 讙住讛 专"诇 砖讬砖讘讬注 注爪诪讜 拽讜讚诐 讗讻讬诇转讛 注讚 砖注讻砖讬讜 拽抓 讘讗讻讬诇讛 讝讜 讜讗讬谉 讝讜 拽专讜讬讛 讗讻讬诇讛 讜诪讛 砖讗诪专讜 讘驻住讞 砖讬讛讗 谞讗讻诇 注诇 讛砖讜讘注 驻讬专讜砖讜 砖讻砖讬讻诇讛 讘砖专 讛驻住讞 诪驻讬讜 讬讛讗 砖讘注 讜诇砖讜谉 讝讛 专"诇 谞讗讻诇 注诇 讛砖讜讘注 讛讜讗 诪诪讜爪注 讘讬谉 诪讬 砖讗讜讻诇讜 专注讘 诇诪讬 砖讗讜讻诇讜 讗讞专 讗讻讬诇讛 诪专讜讘讛 注讚 砖讛讜讗 [拽抓] 讘讗讻讬诇讛 讝讜 讜驻住讞 讜讻谉 砖讗专 拽讚砖讬诐 讗讬谉 专讗讜讬 诇讗讻诇诐 讚专讱 专注讘转谞讜转 讗诇讗 讚专讱 讻讘讜讚 讜讗讞专 讗讻讬诇讛 讗讞专转 讻讚专讱 诪讗讻诇 讞砖讜讘 砖讘讗 诇讗讞专 讗讻讬诇讛 讜诪"诪 诇讗 讗讞专 讗讻讬诇讛 诪专讜讘讛 注讚 砖讬讛讗 拽抓 讘讗讻讬诇转讜 讗诇讗 讗讞专 讗讻讬诇讛 砖讻砖诪爪讟专驻转 讝讜 注诪讛 谞注砖讛 砖讘注:



讗注"驻 砖讗住专讜 砖诇讗 诇讗讻讜诇 讘注专讘 讛驻住讞 诪谉 讛诪谞讞讛 讜诇诪注诇讛 诪"诪 诪讟讘诇 讛讜讗 讘诪讬谞讬 转专讙讬诪讗 讻讙讜谉 驻讬专讜转 讜诇砖讜谉 诪讟讘诇 讛讜讗 诪驻谞讬 砖讻诇 诪讗讻诇诐 讛讬讛 注诇 讬讚讬 讟讘讜诇 讜讬"诪 诪讟讘诇 讘诪拽讜诐 诪讬讟驻诇 讻诇讜诪专 诪注讘讬专 砖注转讜 讘诪讬谞讬 转专讙讬诪讗 讻讙讜谉 驻讬专讜转 讗讜 拽讟谞讬讜转 讗讜 讬专拽讜转 讜讻谉 讛砖诪砖 诪讟讘诇 讘讘谞讬 诪注讬诐 讜谞讜转谉 诇驻谞讬 讛讗讜专讞讬诐 砖讗讬谉 讗讻讬诇讜转 讗诇讜 讗诇讗 讻注讬谉 讛注专讛 诇讞讚讜讚 讛诪讗讻诇 讜驻转讞转 驻讬 讛讗爪讟讜诪讻讗 讜讛专讬 讛讜讗 讻注讬谉 讛谞讬专 讛注砖讜讬 讘砖讚讛 诇拽讘诇转 讛讝专注 讜诪讙讚讜诇讬 讛讞讻诪讬诐 讛讬讜 专讙讬诇讬诐 诇讛转诪讬讚 讻诇 讗讜转讜 讛讬讜诐 讘砖转讬讬转 讬讬谉 讻讚讬 诇讙专讜专 讗转 讛诇讘 诇讛注讬专 转讗讜转 诪讗讻诇诐 讜诪讛诐 砖讛讬讜 诪转注谞讬诐 讜讛讻诇 诇驻讬 诪讛 砖讛讬讜 诪讻讬专讬诐 讘讟讘注诐 讬砖 诪讬 砖讗讻讬诇转 驻讬专讜转 讜讚讘专讬诐 讛讚拽讬诐 诪注讜专专转诐 诇讗讻讬诇讛 讜讬砖 诪讬 砖讗祝 讗讻讬诇讜转 讗诇讜 住讜转诪讜转 讘讛诐 讜诪注讻讘转 转讗讜转诐 讜讬注砖讛 讗讚诐 讻驻讬 诪讛 砖诪讻讬专 讘讟讘注讜 讜讘转诇诪讜讚 讛诪注专讘 讜讻谉 讘诪住讻转 住讜驻专讬诐 诪爪专讬讻讬诐 诪爪讚 讗讞专 诇讘讻讜专讜转 诇讛转注谞讜转 讘注专讘讬 驻住讞讬诐 诇讝讻专 诪讻讛 讘讻讜专讜转 讜转砖讜注转 讘讻讜专讬 讬砖专讗诇 讜讻谉 谞讜讛讙讬诐 讘拽爪转 诪拽讜诪讜转 讘讗砖讻谞讝 讜讘爪专驻转 讜讗讬谉 讘讛 住专讱 讛讻专讞 讻诇诇:





转讜住驻讜转 专讬"讚 (诪讛讚讜专讛 转诇讬转讗讛)

讗驻讬诇讜 讗讙专讬驻住 讛诪诇讱 讻讜' 驻'讬 专讘讬谞讜 砖诪讜讗诇 讝爪讜拽"诇 诪诇讱 讻砖专 讛讬' 诪诪诇讻讬 讘讬转 讞砖诪讜谞讗讬 讜讗讬谉 讛讚讘专 讻讱 讚诇讗 讛讬' 讗诇讗 诪诪诇讻讬 讛讜专讚讜住 砖讛讬讜 注讘讚讬诐 诇讘讬转 讞砖诪讜谞讗讬 讚讛专讬 转谞谉 讘住讜讟讛 讘驻' 讗诇讜 注讜诪讚讬谉. 讗讙专讬驻住 讛诪诇讱 注诪讚 讜拽讬讘诇 讜拽专讗 注讜诪讚 讜砖讬讘讞讜讛讜 讞讻诪讬诐 讜讻砖讛讙讬注 诇诇讗 转讜讻诇 诇转转 注诇讬讜 讗讬砖 谞讻专讬 讗砖专 诇讗 讗讞讬讱 讛讜讗 讝诇讙讜 注讬谞讬讜 讚诪注讜转 讗诪专讜 诇讜 讗诇 转转讬专讗 讗讙专讬驻住 讗讞讬谞讜 讗转讛 讗讞讬谞讜 讗转讛. 讜讗诪专讬 讛转诐 讘讜 讘讬讜诐 谞转讞讬讬讘讜 砖讜谞讗讬讛谉 砖诇 讬砖专讗诇 讻诇讬讬' 诪驻谞讬 砖讛讞谞讬驻讜 诇讜 诇讗讙专讬驻住 讜讛诪专讛 驻'讬 讘住讜讟讛 讚讘讬诪讬讜 砖诇 讗讙专讬驻住 讞专讘 讛讘讬转:





讜讗注"驻 砖讗讬谉 专讗讬' 诇讚讘专 讝讻专 诇讚讘专 谞讬专讜 诇讻诐 谞讬专 讜讗诇 转讝专注讜 讗诇 拽讜爪讬诐 驻讬' 专讘讬谞讜 砖诪讜讗诇 讝爪讜拽"诇 讜讗注"驻 砖讗讬谉 专讗讬' 诇讚讘专 讚讗讻讬诇讛 诪诪砖讻转 讗讻讬诇讛 讝讻专 拽爪转 讬砖 诇讚讘专 讚讻转讬讘 谞讬专讜 诇讻诐 谞讬专 讛专讗讛 诇讛诐 讛谞讘讬 讗讚讜讙诪讗 砖讛讞讜专砖讬谉 讗转 讛拽专拽注 讻讚讬 诇拽讘诇 讛讝专讬注讛 讜讗诐 讗讬谞讛 讞专讜砖讛 讗讬谞讛 诪拽讘诇转 讛讝专讬注讛 讗祝 讗讚诐 讛讗讜讻诇 讚讘专讬诐 砖讗讬谉 诪砖讘讬注讬谉 讗讜转讜 驻讜转讞讬谉 讗转 讘谞讬 诪注讬讜 讜诪专讞讬讘讬谉 讗讜转讜 讜讬拽讘诇 讛诪讗讻诇 砖诇 住注讜讚讛 讗讞专讬 讻谉 诇转讬讗讘讜谉 讜诪住转讘专讗:





诪讛专砖"讗 - 讞讬讚讜砖讬 讛诇讻讜转

讘讚"讛 讚讬诇诪讗 讗转讬 讻讜' 讚转专讬 讙讜谞讬 讗讻讬诇讛 讙住讛 讗讞转 砖谞驻砖讜 拽爪讛 讻讜' 注讻"诇 讜拽"拽 讚讗讻转讬 诪讗讬 驻专讬讱 讘讛讛讬讗 讚谞讝讬专 专砖注 拽专讬转 诇讬讛 谞讛讬 讻讜' 讗讬诪讗 讚讘讛讱 讗讻讬诇讛 讙住讛 砖谞驻砖讜 拽爪讛 诪诇讗讻讜诇 讗讬讬专讬 讜砖驻讬专 谞拽专讗 专砖注 讜讬砖 诇讬讬砖讘 讜讚讜"拽:


讘讗"讚 讜驻讬' 讗讞专 注讬拽专 砖驻讬专砖 讚谞拽讟 诪爪讛 讚讘讗讻讬诇讛 诪讜注讟转 讛讜讬 讗讻讬诇讛 讙住讛 注讻"诇 诇驻讬 讛转讬专讜抓 砖讻转讘讜 诇注讬诇 讚讗讬谉 诇拽专讜转讜 专砖注 讻讬讜谉 砖拽讬讬诐 诪爪讜转 驻住讞 讻讜' 讚讗讻讬诇讛 诇讗 诪注讻讘转 讘驻住讞 讬"诇 讚谞拽讟 诪爪讛 讚讜讚讗讬


 讗讻讬诇讛 诪注讻讘讛 讘讛 讚讘注砖讬转 诪爪讛 诇讬讻讗 诪爪讜讛 讜拽"诇:





专砖"砖

专砖讘"诐 讚"讛 讗讜 讚讬诇诪讗. 讚讘转砖注 砖注讜转 讜诪讞爪讛 讛讜讗 讝诪谉 讻讜'. 讻爪"诇:



专砖讘"诐 讚"讛 讗诇讗 讗"讗. 诪砖砖 砖注讜转 讜讗讬诇讱 讻讜'. 讻爪"诇 讜转讬讘转 讜诪讞爪讛 讟"住:



转讜住' 讚"讛 讚讬诇诪讗. 讜注讜讚 讬"诇 讻讜' 讻讬讜谉 砖拽讬讬诐 诪爪讜转 驻住讞 讻讜' 讚讗讻"驻 诇讗 诪注讻讘讗. 讜讻' 讛专砖"讗 讚诇驻"讝 讗"砖 讘驻砖讬讟讜转 诪讗讬 讚谞拽讬讟 讛砖"住 诪砖讜诐 诪爪讛 讻讜' 注"砖 讜诇"谞 讚讛讗 讘诪爪讛 讗讬谞讜 注讜讘专 专拽 注诇 诪"注 讘砖讜讗"转 讜讝讛 讘驻住讞 谞诪讬 讗祝 讚拽讬讬诐 诪爪讜转 注砖讬讬转讜 诇讗驻讟讜专讬 诪讻专转 诪"诪 讘讬讟诇 诪"注 讚讜讗讻诇讜 讗讛"讘 讜讙讜' 讗诪谞诐 注讻"讝 讬砖 讞讬诇讜拽 讚讘诪爪讛 讘讬讟诇 诪爪讜转讛 诇讙诪专讬 讜讘驻住讞 注讬拽专 诪爪讜转讜 拽讬讬诐 专拽 注讘专 注诇 驻专讟 讗讞讚:





讛讙讛讜转 讬注讘"抓

讘注讗 诪谞讬讛 专讘 讛讜谞讗 诪专讘 讞住讚讗. 谞"讘 诇谞住讜转讜 讗诐 讬讚注 诇讛砖讬讘. 讜讛讻讬 讗砖讻讞谉 讟讜讘讗. 砖讛专讘 砖讜讗诇 诇转诇诪讬讚讬讜. 讚讻讜讜转讛 讘驻"拽 讚讞讜诇讬谉 (讬状讙 讗') 讚讘注讬 诪讬谞讬讛 砖诪讜讗诇 诪专状讛. 讜讗讘讜讛讬 讚砖诪讜讗诇 诪砖诪讜讗诇 讝讘讞讬诐 (讻"讜 讗') 讻"砖 专"讛 诪专"讞 讚转"讞 讛讜讛 诇讬讛. 讗诇讗 诪砖讜诐 讚讗"诇 讞住讚讗 诇讗 爪专讬讻谞讗 诇讱 (住"驻 讗诇讜 诪爪讬讗讜转) 诪砖讜"讛 拽讗诪讬谞讗 讚诇讞讚讜讚讬 诇讬讛 拽讘注讬:





讘谉 讬讛讜讬讚注

讛址砖旨讈址诪旨指砖讈 诪址讟职讘旨执讬诇 讘旨执讘职谞值讬 诪值注址讬执诐. 讬砖 诇讛拽砖讜转 诇诪讛 谞拽讬讟讛 '讘职谞值讬 诪值注址讬执诐' 讜诇讗 诪讗讻诇 讗讞专?
讜谞专讗讛 诇讬 讘住"讚 讚讗讬转讗 讘谞讚专讬诐 (谞讚专讬诐 谞讚:) 专讘谉 砖诪注讜谉 讘谉 讙诪诇讬讗诇 讗讜诪专 '拽专讘讬讬诐 诇讗讜 讘砖专 讜讗讜讻诇讬讛谉 诇讗讜 讘专 讗讬谞砖' 专讜爪讛 诇讜诪专 讗讚诐 讛讚讬讜讟. 讜讻转讘 讛专讘 讛诪讗讬专讬 讝"诇 诇讗 讗诪专讜 讻谉 讗诇讗 讚专讱 爪讞讜转 诇讜诪专 砖讗讬谉 诪讞讝讬拽讬诐 讻诇诇, 讗讬 谞诪讬 诇注谞讬谉 讛讚讬谉 砖讗诐 讛转谞讛 注诐 讞讘讬专讜 诇讛讗讻讬诇讜 讘砖专 讗讬谞讜 讬讻讜诇 诇驻讬讬住讜 讘拽专讘讬谉 讜诪讬谞讬讛讜谉 注讬讬谉 砖诐, 讜讻谉 谞诪讬 讘砖讘转 讚祝 拽讻"讘 (专讗讛 讘讬爪讛 诇讙.) 讗诪专 诇讜 专讘讗 诇砖诪注讬讛 讟讜讬 诇讬 讘专 讗讜讜讝讗 讜砖讚讬 讘谞讬 诪注讬诐 诇砖讜谞专讗, 讜讛讬讬谞讜 诪砖讜诐 讚诇讗 讞砖讬讘讬, 讜诇讻谉 讻讗谉 讛转讬专讜 '讘旨执讘职谞值讬 诪值注址讬执诐' 讚讜拽讗 讚讻讬讜谉 讚讗讬谉 诪讞讝讬拽讬诐 讗讬谉 诪专讘讬诐 讘讗讻讬诇转诐 讗诇讗 讗讜讻诇讬诐 讚讘专 诪讜注讟, 讜注讜讚 讻讬讜谉 讚诇讗 讞砖讬讘讬 讘砖专 讗讝 讗驻讬诇讜 讗诐 讗讜讻诇 诪讛诐 讬讗讻诇 讘砖专 讛驻住讞 诇转讬讗讘讜谉.



讝值讻侄专 诇址讚旨指讘指专, 砖讈侄谞旨侄讗直诪址专: (讬专诪讬讛 讚, 讙) "谞执讬专讜旨 诇指讻侄诐 谞执讬专, 讜职讗址诇 转旨执讝职专职注讜旨 讗侄诇 拽止爪执讬诐". 注讬讬谉 驻讬专讜砖 专砖讘"诐 讜诪讛 砖讛拽砖讜 注诇讬讜 讛转讜住驻讜转 讝"诇 讚讞专讬砖讛 讜讝专讬注讛 转专讬 诪讬诇讬 谞讬谞讛讜 注讬讬谉 砖诐.
讜谞专讗讛 诇讬 讘住"讚 讛讻讜讜谞讛 讚讛诪注讜谞讛 诇讗 讬讛讬讛 诇讜 讛转注讜专专讜转 诇讘讚讜拽 谞拽讘讬讜 诇注砖讜转 爪专讻讬讜 讗讘诇 讗诐 讬讗讻诇 讬讛讬讛 诇讜 讛转注讜专专讜转 讻诪讜 砖讗诪专讜 讛注讜诇诐 '讗讜讻诇 讚讜讞讛 讗讜讻诇' 讜讬讚讜注 讻驻讬 讛讟讘注 讛注讜砖讛 爪专讻讬讜 拽讜讚诐 讗讻讬诇讛 讬讛讬讛 诇讜 讛谞讗讛 诪谉 讛讗讻讬诇讛 讘讬讜转专 讜诇讻谉 讛转讬专讜 诇讜 诇讗讻讜诇 诪注讟 讻讚讬 砖讬讛讬讛 诇讜 讛转注讜专专讜转 诇注砖讬讬转 爪专讻讬讜 诇讚讞讜转 讛驻住讜诇转 砖讘讘讟谞讜 砖讝讛 讬讻讜讜谞讛 讘砖诐 讞专讬砖讛 砖讬讟讜诇 讛拽讜爪讬诐 砖讘讻专诐 讜讗讞专 讻讱 讬讗讻诇 讘砖专 讛驻住讞 讘诇讬诇讛 诇转讗讘讜谉 砖讝讛 讬讻讜讜谞讛 诇讝专讬注讛, 讜诇讝讛 讛讘讬讗 讛讻转讜讘 谞执讬专讜旨 诇指讻侄诐 谞执讬专 砖转讞诇讛 讞讜专砖 讜讗讞专 讻讱 讝讜专注.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 砖讛讬讛 讻讜' 讬"诪. 注讬' 转注谞讬转 讻讛 注"讘 专砖"讬 讚"讛 砖讻谉 诪爪讬谞讜:





讞讬讚讜砖讬 讞转"住

讗讻讬诇讛 讙住讛. 讜诇讗 讬讛讬' 讬讬"讞 讻诇诇 讻诪"砖 讛专砖讘"诐 讬讛讗 讚诇讗 谞拽讟 驻住讞 转讬' 专砖讘"诐 诇讞讚 砖讬谞讜讬' 诪砖讜诐 讚讗讬谞讜 谞讜讛讙 讘讝讛"讝 讜诇讬讻讗 诇诪讬诪专 讚诪"诪 转讗住专 诪砖讜诐 诪讛专讛 讬讘谞讛 讛诪拽讚砖 讜讬讗诪专讜 讗砖转拽讚 诪讬 诇讗 讗讻诇谞讜 讛砖转讗 谞诪讬 谞讬讻讜诇 讚讛"诇 讙讝专讛 诇讙讝讬专讛 讚讘讝诪谉 讛诪拽讚砖 讙讜驻讗 讙讝讬专讛 讛讬讗 讜诇讬讻讗 诇诪讬诪专 讻讜诇讬 讞讚讗 讙讝讬专讛 讛讬讗 讚注"讻 讞讻诪讬诐 砖讗住专讜 诇讗讻讜诇 讘讝诪谉 砖讘讛诪"拽 拽讬讬诐 诇讗 讙讝专讜 诪讬讚 讗砖注转 讞讜专讘谉 讜诇讗 讗住拽讜 讗讚注转讬' 讞专讘谉 讘讛诪"拽 讜讛讗"砖 诪讗讬 讚讘注讬 讛砖"住 诇拽诪谉 诇诪讬诪专 诇专讘 砖砖转 住诪讜讱 诇诪"讙 讜诪砖讜诐 驻住讞 讗注"讙 讚讻讘专 讞专讘 讘讛诪"拽 讜讻诪讜 砖讛拽' 讘转讜' 讬"诇 讚诇专"砖 讗讬 讟注诪讗 讚讬讚讬 诪砖讜诐 驻住讞讗 拽砖讛 拽讜' 转讜住' 诇讗讞专 砖注砖讛 驻住讞讜 讬讛讬讛 诪讜转专 讚诇讗 砖讬讬讱 砖诪讗 讬诪讛专 讻讬讜谉 讚讗讬转 诇讬' 讝诪谉 诇讗讻讜诇 注讚讬讬谉 砖讛专讬 诪爪驻专讗 讝诪谉 驻住讞讗 讗"讻 诇讗 砖讬讬讱 讬诪讛专 注"讻 诪砖讜诐 讚谞讛讬 讚讛砖转讗 注砖讛 驻住讞讜 讘砖注讛 讛' 讜讛讬' 诪讜转专 诇讗讻讜诇 讗讞"讻 讘砖注讛 讜' 诪"诪 诇砖谞讛 讛讘讗讛 诇讗 讬讙诪讜专 注砖讬' 驻住讞讜 讻"讻 诪讛专讛 讜讬讗诪专 讗砖转拽讚 诪讬 诇讗 讗讻诇转讬 讘砖注讛 讜' 讛砖转讗 谞诪讬 谞讬讻讜诇 讜诇讗 讬讚注 讗砖转拽讚 讻讘专 注讘讬讚 驻住讞讗 讜讛砖转讗 诇讗 注讘讬讚 注讚讬讬谉 讻爪"诇 诇专"砖 讜讗"讻 注"讻 讙讝专讜 讘讙讝专讛 专讗砖讜谞讛 诪砖讜诐 讗砖转拽讚 讜讻讜诇讛讬 讞讚讗 讙讝专讛 讛讬讗 讛"讛 谞诪讬 诪砖讞专讘 讘讛诪"拽 讗住讜专 诪砖讜诐 诪讛专讛 讬讘谞讛 讛诪拽讚砖 讜讬讗诪专讜 讗砖转拽讚 讻讜' 讚诪"砖 讻砖注砖讛 驻住讞讜 讻讘专 讜讙讝专讬' 诪砖讜诐 讙讝讬专转 砖谞讛 讛讘讗讛 讜讬讗诪专 讗砖转拽讚 讜讻讜' 讗讜 砖讞专讘 讘讛诪"拽 讜讗讬谉 注诇讬 讜驻住讞 讻诇诇 谞诪讬 讬砖 诇讙讝讜专 诪砖讜诐 砖谞讛 讛讘讗讛 讜讬讘谞讛 讛诪拽讚砖 讜讬讗诪专 讗砖转拽讚 讻讜' 讜诪转讜' 拽' 转讜' 讜讚讜拽:





讬讚 讚讜讚

专砖讘状诐 讗讙专讬驻住 讛诪诇讱. 转讜诇讚转 讬爪讞拽:


转讜住壮 讚状讛 讚讬诇诪讗 讗转讬 诇诪讬讻诇 讗讻讬诇讛 讙住讛 注讬讬谉 砖注专 讬讜住祝 讚祝 爪状讛 注状讗. 谞讞驻讛 讘讻住祝 拽谞状讟 注"讙:


讘讗状讚 讜注讜讚 讬状诇 讚讗讬谉 诇讜 诇拽专讜转讜 专砖注 讻讜壮 讚讗讻讬诇转 驻住讞讬' 诇讗 诪注讻讘讛 诇讻讗讜专讗 讻讜讜谞转诐 讚专状诇 住状诇 讻专讘讬 谞转谉 讜注讬讬谉 诪讛 砖讻转讘转讬 诇注讬诇 讚祝 注状讞 讗诪谞诐 谞专讗讛 讚讗祝 专讘谞谉 诪讜讚讜 讘讝讛 讚讛讗 讚讗诪专讬 讚讗讻讬诇转 驻住讞讬诐 诪注讻讘讛 讛讬讬谞讜 诇注谞讬谉 讝专讬拽转 讛讚诐 讗讜 砖讬讜讚注讬诐 讘讜讜讚讗讬 砖讗讬谉 讬讻讜诇 诇讗讻讜诇 讻讝讬转 (讚讛讬讬谞讜 讚讬谞讗 讚专状谞 砖讻诇 讬砖专讗诇 讬讜爪讗讬诐 讘驻住讞 讗讞讚) 讗讘诇 讗诐 讛驻住讞 谞砖讞讟 讻讛诇讻转讜 讜谞讝专拽 讛讚诐 讻讛诇讻转讜 讜专讗讜讬 诇讗讻讜诇 讗注状驻 砖讗讞状讻 讗讬专注 住讬讘讛 砖诇讗 讬讜讻诇 诇讗讻讜诇 诪状诪 拽讬讬诐 诪爪讜转 驻住讞 讜讬讜爪讗 讬讚讬 讞讜讘转 驻住讞 讗诇讗 讚诇驻"讝 拽砖讛 讚讗状讻 讚讻状注 诪讜讚讛 讘讝讛 讗状讻 诇诪讛 讛讜爪专讻讜 讛转讜住驻讜转 诇转讬专抓 专讗砖讜谉 讻诇诇 讜专讗讬转讬 诇讛专讘 讟讜专讬 讗讘谉 讘讞讚讜砖讬讜 诇专状讛 砖讛拽砖讛 诇专"诇 诪讚拽讗诪专 讗讞讚 讗讻诇讜 诇砖诐 诪爪讜讛 讜讗讞讚 讗讻诇讜 诇砖诐 讗讻讬诇讛 讙住讛 诪砖诪注 砖诇讗 讗讻诇讜 诇砖诐 诪爪讜讛 讜专状诇 住讘专 讘驻专拽谉 讚祝 拽讬状讚 注状讘 诪爪讜转 爪专讬讻转 讻讜讜谞讛 讜讗"讻 砖驻讬专 拽专讬 诇讬讛 专砖注 讜讗驻讬诇讜 讗诐 谞讗诪专 讚讛讱 讗讻诇讜 诇砖诐 诪爪讜讛 诇讗讜 讚讜拽讗 讛讜讗 注讻状驻 拽砖讛 诇诪讛 谞讗讬讚 专状诇 诪砖诇 驻住讞 诇讜拽诪讬讛 讘讻讛状讙 砖讗讻诇讜 讘诇讗 讻讜讜谞讛 讜砖驻讬专 拽专讬 专砖注 讜讛谞讛 诇转专讜抓 砖谞讬 讚转讜住驻讜转 诇讗 拽砖讛 诪讬讚讬 讻讬讜谉 讚讗讻讬诇讛 诇讗 诪注讻讘讛 讜讘讝讛 讗讬谉 讞讜诇拽 讜诇驻讬 讚专讻讜 砖诇 讛专讘 讬状诇 诪砖讜诐 讚诇拽诪谉 诇讗 讘专讬专讗 讻诇 讻讱 讗诐 讚注转 专状诇 注爪诪讜 讻谉 讛讜讗 讚诪爪讜转 爪专讬讻讜转 讻讜讜谞讛 讻讬 讬状诇 专拽 讚讚讬讬拽 讻谉 诪诪转谞讬转讬谉 讗讘诇 讛讜讗 住讘专 讻讗讬讚讱 转谞讗 讜诇驻讬讻讱 砖讛转讜住驻讜转 谞住转驻拽讜 转讬专爪讜 讛转讬专讜抓 讛专讗砖讜谉 讗诐 专状诇 住讘专 诪爪讜转 讗状爪 讻讜谞讛 讜讗诐 谞讬诪讗 讚住讘专 讚爪专讬讻讜转 讻讜讜谞讛 谞讗诪专 讛转讬专讜抓 讛砖谞讬 讜诇讻讗讜专讗 讻谉 诪讜讻讞 诪诪讛 砖讻转讘讜 讘讘状拽 讚祝 拽状讜 讘转讬专抓 讛砖谞讬 讚诪讬讬专讬 讛转诐 砖诇讗 讗讻诇谉 讗讻讬诇讛 讙住讛 诪诪砖 讗诇讗 砖诇讗 诇砖诐 驻住讞 讗讻诇讜 讜讗状讻 讜讜讚讗讬 拽砖讬' 拽讜砖讬讜转 讛专讘 讟讜专讬 讗讘谉 讚讛讗 专状诇 住讘专 诪爪讜转 爪专讬讻讜转 讻讜讜谞讛 讜讗讬谉 诇讜诪专 讚讻讜讜谞转诐 讻诪状砖 讛讻讗 讚讗讻讬诇讛 诇讗 诪注讻讘讛 讜讻诪讜 砖驻讬专砖 讘住驻专 谞讞驻讗 讘讻住祝 讚讗诇状讻 讛讜讛 诇讛讜 诇转专讜爪讗 讘拽讬爪讜专 讚讗讻讬诇讛 诇讗 诪注讻讘讛 讗诇讗 讜讜讚讗讬 讚讻转讘讜 讻谉 讗诐 谞讗诪专 讚专状诇 住讘专 诪爪讜转 讗讬谉 爪专讬讻讜转 讻讜讜谞讛 专拽 讚讚讬讬拽 讻谉 讗诪转谞讬转讬谉 讚住讘专讛 讚爪专讬讻讜转 讻讜讜谞讛 讜讬讜转专 谞专讗讛 讚讻讜讜谞转诐 讻讗谉 诪砖讜诐 讚诇转讬专抓 讛砖谞讬 爪状诇 讚讛讗 讚拽讗诪专 谞讬讛讬 讚诇讗 诪爪讜讛 诪谉 讛诪讜讘讞专 注诇 讛讗讻讬诇讛 拽讗讬 讜驻住讞 诪讬讛讜 注讘讬讚 拽讗讬 注诇 注砖讬讜转 讛驻住讞 讜讛讜讗 讚讜讞拽 讗讘诇 诇转讬专抓 专讗砖讜谉 讛讻诇 拽讗讬 注诇 讛讗讻讬诇讛 讗讘诇 诇注讜诇诐 讙诐 讛转讜住驻讜转 讘转专讜爪诐 讛专讗砖讜谉 诪讜讚讬诐 讚讗讻讬诇讛 诇讗 诪注讻讘讛 讜讗状讻 讗讬谉 诇拽专讜转讜 专砖注 讜诪转讜专抓 拽讜砖讬讜转 讟讜专讬 讗讘谉 讚讗驻讬诇讜 诇讗 讻讬讜讜谉 讻诇诇 诇砖诐 诪爪讜讛 讗讬谉 诇拽专讜转讜 专砖注 讜诪转讜专抓 讙诐 诪讛 砖讛拽砖讛 诪讛专砖状讗 讚讗讬诪讗 讚诪讬讬专讬 砖讗讻诇讜 讗讻讬诇讛 讙住讛 诪诪砖 讚讬"诇 讚注讻状驻 专砖注 诇讗 诪拽专讬 讻讬讜谉 讚讗讻讬诇讛 诇讗 诪注讻讘讬. 讜注讬讬谉 讘砖讬讟讛 诪拽讜讘爪转 讘状拽 诪讛 砖讛拽砖讛 转讜住驻讜转 讛专讗"砖 注诇 讛转讜住驻讜转 讬砖 诇讬讬砖讘 讙状讻 讘讝讛. 讜注讬讬谉 讘专状谉 砖讻转讘 讗讘诇 诪爪讛 讜诪专讜专 讗讬谉 诪爪讜转谉 讘讻讱 讜谞专讗讛 讻讜讜谞转讜 讚讗讬谉 爪专讬讻讬谉 诇讛讬讜转 谞讗讻诇讬谉 注诇 讛砖讜讘注. 讜注讬讬谉 诪讛专讬状讟 爪讛诇讜谉 讚祝 驻状讜 砖讛讗专讬讱 讘诇砖讜谉 讛专状谉 注"砖:


转讜住壮 讚"讛 谞讬专讜 诇讻诐 谞讬专. 讙讜驻讬 讛诇讻讜转 拽讟状讜 注状讗:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

